Lav et referat af nedenstående tekst:

Tekst:
Superligaspiller - og fodboldekspert i Nordjylland LIVE - Jeppe Curth var mandag aften ikke med, da Viborg FF vandt 1-0 over Brøndby. Årsagen: Jeppe Curths kæreste var gået i fødsel og parret er mandag aften blevet forældre til deres andet barn - en dreng. På Twitter skriver den nybagte far selv om familieforøgelsen: Efterfølgende er fans, danske sportsjournalister og Curths tidligere holdkammerat i AaB Kenneth-Emil Petersen kommet med forslag til den lille ny's navn. DR's fodboldkommentator Andreas Kraul foreslår - ganske uselvisk - navnet Andreas Curth med en formodning om at netop denne kombination kan fostre en topscorer. Også navnene Lynge Curth, Hans Curth og Kenneth-Emil Curth er kommet på banen og et pigenavn blev det også til: Jo Curth. Viborgs sejr over Brøndby er i øvrigt gode nyheder hvis man har AaB-sympatier, for den betyder at nordjyderne trods nederlaget mod Esbjerg ikke hægtes yderligere af i kampen om en plads i Europa. Og hvis Hobro IK i næste runde gør Viborg kunsten efter og slår Brøndby vil AaB - med en sejr over FC Midtjylland på hjemmebane - være et point foran holdet fra Vestegnen før allersidste spillerunde. Alle Superligakampe i de kommende to runder spilles på samme tid. Næste runde spilles torsdag klokken 20.00 og sæsonens sidste seks kampe spilles den 29. maj klokken 17.00 Da Jeppe Curth sammen med AaB blev danmarksmestre i sæsonen 2013/2014 filmede han mange af oplevelserne, der blev hans sidste som AaB-spiller. Sammen med TV2 Nord lavede han derefter programmet "Vi er mestrene", som du kan se eller gense her.

Referat:
Den tidligere AaB-spiller Jeppe Curth var mandag aften ikke med da hans nuværende klub Viborg slog Brøndby IF 1-0.